Title: ประกาศคณะกรรมการควบคุมการขนส่งทางบกกลาง ฉบับที่ 1360 (พ.ศ. 2545) เรื่อง กำหนด (ปรับปรุง) เส้นทางสำหรับการขนส่งประจำทางด้วยรถโดยสาร หมวด 1 ในเขตกรุงเทพมหานครและจังหวัดที่มีเส้นทางต่อเนื่อง สายที่ 175 ท่าน้ำภาษีเจริญ-นนทบุรี เป็น ท่าน้ำภาษีเจริญ-ตลาดองค์การตลาดเพื่อเกษตรกร 3 ให้มีเส้นทางแยกช่วงสำนักงานเขตบางกอกใหญ่-ตลอดองค์การตลาดเพื่อเกษตรกร 3

ประกาศคณะกรรมการควบคุมการขนส่งทางบกกลาง

ประกาศคณะกรรมการควบคุมการขนส่งทางบกกลาง
ฉบับที่ ๑๓๖๐ (พ.ศ. ๒๕๔๕)
เรื่อง กำหนด (ปรับปรุง) เส้นทางสำหรับการขนส่งประจำทางด้วยรถโดยสาร
หมวด ๑
ในเขตกรุงเทพมหานครและจังหวัดที่มีเส้นทางต่อเนื่อง
สายที่ ๑๗๕
ท่าน้ำภาษีเจริญ-นนทบุรี เป็น ท่าน้ำภาษีเจริญ-
ตลาดองค์การตลาดเพื่อเกษตรกร
๓ ให้มีเส้นทางแยกช่วง
สำนักงานเขตบางกอกใหญ่-ตลอดองค์การตลาดเพื่อเกษตรกร ๓[๑]

ตามที่ได้มีประกาศคณะกรรมการควบคุมการขนส่งทางบกกลาง
ฉบับที่ ๑๒๕๙ (พ.ศ. ๒๕๔๔) ลงวันที่ ๑๒ มกราคม ๒๕๔๔ กำหนดเส้นทางสำหรับการขนส่งประจำทางด้วยรถโดยสาร
หมวด ๑ ในเขตกรุงเทพมหานครและจังหวัดที่มีเส้นทางต่อเนื่อง สายที่ ๑๗๕
ท่าน้ำภาษีเจริญ-นนทบุรี นั้น

คณะกรรมการควบคุมการขนส่งทางบกกลางได้พิจารณาเห็นสมควรให้ปรับปรุงเส้นทางดังกล่าว

ฉะนั้น
อาศัยอำนาจตามความในมาตรา ๑๙ (๒) แห่งพระราชบัญญัติการขนส่งทางบก
พ.ศ. ๒๕๒๒ ประกอบกับมติคณะกรรมการควบคุมการขนส่งทางบกกลาง
ในการประชุมครั้งที่ ๑๙/๒๕๔๕ เมื่อวันที่ ๑๒ พฤศจิกายน ๒๕๔๕
จึงให้กำหนด (ปรับปรุง) เส้นทางสำหรับการขนส่งประจำทางด้วยรถโดยสาร
หมวด ๑ ในเขตกรุงเทพมหานครและจังหวัดที่มีเส้นทางต่อเนื่อง สายที่ ๑๗๕
ท่าน้ำภาษีเจริญ-นนทบุรี เป็น ท่าน้ำภาษีเจริญ-ตลาดองค์การตลาดเพื่อเกษตรกร ๓ ให้มีเส้นทางแยกช่วงสำนักงานเขตบางกอกใหญ่-ตลาดองค์การตลาดเพื่อเกษตรกร ๓ โดยให้ใช้รายละเอียดเส้นทาง ดังต่อไปนี้

สายที่
๑๗๕ ท่าน้ำภาษีเจริญ-ตลาดองค์การตลาดเพื่อเกษตรกร ๓
จากท่าน้ำภาษีเจริญไปตลาดองค์การตลาดเพื่อเกษตรกร
๓ เริ่มต้นจากท่าน้ำภาษีเจริญไปตามถนนเทอดไท แยกซ้ายไปตามถนนอินทรพิทักษ์
ถึงแยกท่าพระ แยกขวาไปตามถนนจรัญสนิทวงศ์ ข้ามสพานพระราม ๗
แยกซ้ายไปตามถนนพิบูลสงคราม แยกซ้ายไปตามถนนประชาราษฎร์ ถึงท่าน้ำนนทบุรี
กลับรถไปตามเส้นทางเดิม แยกซ้ายไปตามถนนเลี่ยงเมืองนนทบุรี
จนสุดเส้นทางที่ตลาดองค์การตลาดเพื่อเกษตรกร ๓
จากตลาดองค์การตลาดเพื่อเกษตรกร
๓ ไปท่าน้ำภาษีเจริญ เริ่มต้นจากตลาดองค์การตลาดเพื่อเกษตรกร ๓ ไปตามถนนเลี่ยงเมืองนนทบุรี
แยกขวาไปตามถนนประชาราษฎร์ แล้วไปตามเส้นทางเดิม จนสุดเส้นทางที่ท่าน้ำภาษีเจริญ
ช่วงสำนักงานเขตบางกอกใหญ่-ตลาดองค์การตลาดเพื่อเกษตรกร
๓

จากสำนักงานเขตบางกอกใหญ่-ตลาดองค์การตลาดเพื่อเกษตรกร
๓ เริ่มต้นจากสำนักงานเขตบางกอกใหญ่ ไปตามถนนรัชดาภิเษกตอนล่าง
ถึงแยกท่าพระไปตามถนนจรัญสนิทวงศ์ ข้ามสะพานพระราม ๗ แยกซ้ายไปตามถนนพิบูลสงคราม
แยกซ้ายไปตามถนนประชาราษฎร์ ถึงท่าน้ำนนทบุรี กลับรถไปตามเส้นทางเดิม
แยกซ้ายไปตามถนนเลี่ยงเมืองนนทบุรี จนสุดเส้นทางที่ตลาดองค์การตลาดเพื่อเกษตรกร ๓
จากตลาดองค์การตลาดเพื่อเกษตรกร
๓ ไปสำนักงานเขตบางกอกใหญ่ เริ่มต้นจากตลาดองค์การตลาดเพื่อเกษตรกร ๓
ไปตามถนนเลี่ยงเมืองนนทบุรี แยกขวาไปตามถนนประชาราษฎร์ แล้วไปตามเส้นทางเดิม
จนสุดเส้นทางที่สำนักงานเขตบางกอกใหญ่

ประกาศ
ณ วันที่ ๑๖ ธันวาคม พ.ศ. ๒๕๔๕
จารึก  อนุพงษ์
รองปลัดกระทรวงคมนาคม
หัวหน้ากลุ่มภารกิจด้านการขนส่ง
ประธานกรรมการควบคุมการขนส่งทางบกกลาง

พรพิมล/พิมพ์
ทรงยศ/สราวุฒิ/จัดทำ
๒๒ เมษายน ๒๕๔๖

โชติกานต์/ปรับปรุง
๑ พฤษภาคม
๒๕๕๘

[๑] ราชกิจจานุเบกษา เล่ม ๑๒๐/ตอนที่ ๑๑ ง/หน้า ๑๓๐/๖ กุมภาพันธ์ ๒๕๔๖